Hann stjórnar niðurflæði á Qi , þ.e. Maginn sendir umbreyttan mat niður til Smágirna þar sem fæðan er síuð enn frekar . Smágirni taka á móti mat og drykk eftir meltingu Maga og Milta og umbreyta fæðunni frekar , í hreinan og óhreinan kraft . Ristillinn hefur það hlutverk að taka við mat og drykk frá Smágirni , og eftir að hann tekur upp frekari næringarefni úr matnum , skilar hann restinni frá líkamanum með hægðum . Gallblaðra stjórnar dómgreind og er líka sögð gefa einstaklingnum hugrekki og framtakssemi , sem er ástæðan fyrir því að talað er um " litla Gallblaðru " hjá fólki sem er feimið eða hrætt , og " stóra Gallblaðru " hjá fólki sem er hugrakkt . Andlega séð hefur Gallblaðra með ákvarðanatöku að gera . Helstu hugmyndirnar um Þrískipta brennarann eru að hann sé eitt af sex Yang Líffærunum , sem gefur til kynna að Líffærið hafi form ; að hann sé farvegur fyrir Yuan Qi , sem bendir til að Líffærið sé flutningaleið , þ.e. orka sem dreifir Yuan Qi um líkamann ; að Þrískipti brennarinn sé líkamsstarfsemin , skipt upp í þrjú svæði : Frá þind og upp úr er Efri-brennari , milli þindar og nafla er Mið-brennari og frá nafla og niður er Neðri-brennari . Hlutverk Þrískipta brennarans er í raun samantekt á starfsemi allra Yang Líffæranna , auk Lungna og Milta , í starfi þeirra við að taka á móti , melta , umbreyta , taka upp aftur , næra og losa út . Þessi síða notar vefkökur til þess að bæta upplifun og greina umferð um vefinn . NánarSamþykkjaHafna